10. јун 2011. NOVI SAD, 10. juna 2011. (Beta) - Na ovogodišnjem 38.

Internacionalnom festivalu alternativnog i novog teatra (INFANT) u Novom Sadu biće predstavljeno 20 predstava u takmičarskoj selekciji iz 10 evropskih zemalja, SAD i Japana.

"Ovom internacionalnom formom fesivala želimo da stavimo naš moderan teatar u evropski kontekst i da odmerimo snage s alternativnim pozorištima iz drugih zemalja", rekao je na konferenciji za novinare izvršni producent festivala Simon Grabovac.

Na festivalu će nastupiti pozorišne trupe iz Srbije, Hrvatske, Slovenije i Makedonije, zatim iz Grčke, Mađarske, Holandije, Bugarske, Nemačke, Francuske, a dve predstave odigraće gosti iz Japana i SAD.

Festival INFANT biće održan od 25. juna do 3. jula u Novom Sadu.

„Na festivalu Infant 20 takmičarskih predstava" Новинска агенција Бета, 10. јун 2011. (српски)